FINNOMENA Market Alert: Hang Seng ฟื้นแรง รับข่าวอุดหนุนกลุ่มอสังหาฯ พร้อมฉีดสภาพคล่องในรอบ 2 วีค - FINNOMENA
เช้าวันนี้ (18 ก.ค.) ตลาดหุ้นฮ่องกงดัชนี Hang Seng ฟื้นตัวกว่า 2.71% โดยตลาดรับข่าวหน่วยงานกำกับดูแลประกาศให้ธนาคารพาณิชย์และสถาบันการเงินสนับสนุนด้านการกู้ยืมเงินแก่บริษัทพัฒนาอสังหาฯ เพื่อให้ดำเนินการโครงการอสังหาฯ ให้แล้วเสร็จ
18 ก.ค. 2565

เช้าวันนี้ (18 ก.ค.) ตลาดหุ้นฮ่องกงดัชนี Hang Seng ฟื้นตัวกว่า 2.71% โดยตลาดรับข่าวหน่วยงานกำกับดูแลประกาศให้ธนาคารพาณิชย์และสถาบันการเงินสนับสนุนด้านการกู้ยืมเงินแก่บริษัทพัฒนาอสังหาฯ เพื่อให้ดำเนินการโครงการอสังหาฯ ให้แล้วเสร็จ หลังผู้ซื้อต่างพากันหยุดจ่ายสินเชื่อบ้านกว่า 100 โครงการ ในกว่า 50 เมือง นอกจากนี้ยังมีรายงานว่าหน่วยงานกำกับดูแลเรียกร้องให้ธนาคารพาณิชย์และสถาบันการเงินช่วยเหลือบริษัทพัฒนาอสังหาฯ ในการควบรวมกิจการเพื่อสร้างเสถียรภาพในภาคอสังหาฯ
นอกจากนี้ธนาคารกลางจีนกลับมาอัดฉีดสภาพคล่องเข้าระบบเป็นครั้งแรกในรอบกว่า 2 สัปดาห์ โดยมีการเพิ่มสภาพคล่องประมาณ 9,000 ล้านหยวน ผ่าน open market operations ท่ามกลางการเพิ่มขึ้นของจำนวนผู้ติดเชื้อในประเทศจีนแผ่นดินใหญ่ ซึ่งเมื่อวันอาทิตย์ที่ผ่านมาตัวเลขผู้ติดเชื้อรายใหม่ 510 ราย หลังเมื่อวันเสาร์มีตัวเลขที่ 580 ราย สูงที่สุดตั้งแต่วันที่ 23 พฤษภาคม
FINNOMENA Investment Team มองว่าทางการจีนเริ่มมีมาตรการกระตุ้นเศรษฐกิจจากผลกระทบของ Zero-Covid Policy และการเริ่มเปิดเมืองจะกระตุ้นเศรษฐกิจมากขึ้น ส่งผลดีต่อตลาดหุ้นจีน แต่ความเสี่ยงจากการแพร่ระบาดของ COVID-19 ที่จะกลับมาแพร่ระบาดได้อีก เป็นวงจรวัฏจักรตามความผ่อนคลายและเข้มงวดของการ Lockdown และได้เกิดขึ้นบ้างแล้วในบางพื้นที่ รวมถึงข่าวการควบคุมบริษัทเทคโนโลยีที่อาจกลับมาเข้มขึ้นอีกครั้ง แนะนำถือลงทุนและหาจังหวะทยอยขายทำกำไรเพื่อบริหารความเสี่ยง
——————-  
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: